laion/Wikipedia-Exotic huggingface dataset:
ზურაბ ქარუმიძე

ზურაბ ქარუმიძე (დ. 22 აგვისტო, 1957, თბილისი — გ. 12 დეკემბერი, 2023) — ქართველი მწერალი. ლიტერატურული პრემიების „საბასა“ (2010) და „ლიტერას“ (2018) ლაურეატი. 2006 წელს ქარუმიძემ ინგლისურ ენაზე დაწერა რომანი „Dagny or a Love Feast“. ქარუმიძე სწავლობდა ინგლისურ ენასა და ლიტერატურას, თბილისის სახელმწიფო უნივერსიტეტში. 1984 წელს დაიცვა დისერტაცია თემაზე „მახვილგონიერება და პატივმოყვარეობა ჯონ დონის პოეზიაში“. წლების განმავლობაში, ქარუმიძე მუშაობდა XX საუკუნის ლიტერატურის კვლევის ცენტრში, თბილისის სახელმწიფო უნივერსიტეტი. 1994–1995 წლებში კი იგი იყო ფულბრაითის მოწვეული მკვლევარი, უისკონსინ-მილვოქის უნივერსიტეტში, სადაც იგი პოსტმოდერნულ ამერიკულ მეტაპროზას სწავლობდა. ქარუმიძის ორი მოთხრობა (რომელებიც ავტორმა თავად თარგმნა ინგლისურად) გამოქვეყნდა ამერიკაში, „Clockwatch Review“'-ში (Clockwatch Review, Bloomington, IL, 1996). რედაქტორობდა საქართველოში გაცემულ ინგლისურენოვან ჟურნალებს: „საქართველო/კავკასიის პროფილი“ (1995–2000) და „კავკასიის კონტექსტი“ (2002-2005). 2007–2008 წლებში იყო პირველი არხის საზოგადოებრივ-პოპულარული გადაცემის, „ღამის საუბრების“ წამყვანი. ჯეიმზ ვერჩთან ერთად, ზურაბ ქარუმიძე იყო თანა-რედაქტორი წიგნისა „კმარა: ვარდების რევოლუცია საქართველოს რესპუბლიკაში“ (Nova Science Publishers, ნიუ-იორკი, 2005). წერდა ესეებს კულტურასა, კოლექტიურ მახსოვრობასა და ეროვნული ნარატივების შესახებ. გარდაიცვალა 2023 წლის 12 დეკემბერს, 66 წლის ასაკში. (1988) „ოპერა“, მოთხრობათა კრებული – ISBN 99928-52-12-7 (2000) „ღვინომუქი ზღვა“, რომანი – ISBN 99928-70-30-3 (2003) „თხა და გიგო“, რომანი (2006) „Dagny or a Love Feast“, რომანი ინგლისურ ენაზე (2009) „ჯაზის ცხოვრება“, დოკუმენტური პროზა – ISBN 9789941414077 (2011) „მელია-ტულეფია Fox-Trot“ ISBN 978-9941-414-71-8 (2014) „ჯაზის ყვავილობა“, რომანი (2017) „ბაყაყები“, რომანი (შოუ ბაბუხადიას ფსევდონიმით) (2018) „Untergang: მოგზაურობა ევროპაში“, რომანი (2022) „Belacqua“, რომანი 2010 — „საბა“ ნომინაციაში საუკეთესო კრიტიკა, ესეისტიკა და დოკუმენტური პროზა წიგნისთვის „ჯაზის ცხოვრება“ 2018 — „ლიტერა“ რომანისთვის „მოგზაურობა ევროპაში“ ზურაბ ქარუმიძე — საქართველოს ბიოგრაფიული ლექსიკონი Dagny or a Love Feast დაარქივებული 2013-04-21 საიტზე Wayback Machine. Facebook-ზე ↑ გამომემლობა „სიესტა“ ↑ http://lib.ge/detailinfo.php?ID=745[მკვდარი ბმული] ↑ „გარდაიცვალა მწერალი ზურაბ ქარუმიძე“. 1tv.ge. ციტირების თარიღი: 16 დეკემბერი, 2023. შეამოწმეთ თარიღის პარამეტრი |access-date=-ში (დახმარება) ↑ „გარდაიცვალა მწერალი ზურაბ ქარუმიძე“. netgazeti.ge. 12 დეკემბერი, 2023. ციტირების თარიღი: 12 დეკემბერი, 2023. შეამოწმეთ თარიღის პარამეტრი |access-date= და |date=-ში (დახმარება) ↑ 5.0 5.1 „გარდაიცვალა მწერალი ზურაბ ქარუმიძე“. რადიო თავისუფლება. 12 დეკემბერი, 2023. ციტირების თარიღი: 12 დეკემბერი, 2023. შეამოწმეთ თარიღის პარამეტრი |access-date= და |date=-ში (დახმარება)
რამადანი

რამადანი, რამაზანი — ისლამური კალენდრის მეცხრე თვის სახელწოდება. ამ თვეში განთიადიდან მზის ჩასვლამდე ყველა მუსლიმი მარხულობს. ამ დროს ისინი ყველანაირ საჭმელზე, სასმელსა და სქესობრივ კავშირზე უარს ამბობენ. მოხუცებს, ავადმყოფებს, მოგზაურობაში მყოფ ადამიანებს და ორსულ ქალებს ნებადართული აქვთ ამ დროს მარხვა არ შეინახონ, თუმცა წელიწადის სხვა დროს მუსლიმებმა ეს მარხვა უნდა დაიცვან, ხოლო ავადმყოფებს, რომლებისთვისაც საერთოდ არ შეიძლება მარხვის შენახვა (შიმშილობა) შეუძლიათ სხვა მარხვის მქონეს გაუმასპინძლდნენ და ამით გამოისყიდონ, ეს მარხვის შენახვის ტოლფასია ისლამში. ბავშვები მარხვასა და ნამაზის ლოცვას ძირითადად გარდატეხის ასაკში იწყებენ, თუმცა მარხვას ბევრი ადრეულ ასაკშიც იწყებს, რელიგიის მიხედვით ლოცვის დაწყება სასურველია 7 წლის შემდეგ და ეს სულ უნდა გაგრძელდეს, დღეში ხუთჯერ ლოცვით. მარხვა გულისხმობს: მოთმინებას, თავმდაბლობას და სულიერ სიმშვიდეს. ეს დრო არის მიძღვნილი ღვთის საამებლად. ამ დროს ჩვეულებრივზე მეტად იკითხება ლოცვები. მარხვის დროს აუცილებელია მუსლიმმა ითხოვოს მოწყალება (მოინანიოს) ღვთისგან, ილოცოს სწორი გზის საპოვნელად და ყოველგვარი საცდურისაგან თავის ასარიდებლად. სახელი რამადანი, მეცხრე თვის სახელწოდება ისლამის რელიგიად ჩამოყალიბებამდე მრავალი წლით ადრე წარმოიშვა არაბულ კულტურაში. მისი სახელი მოდის (იყოფა) არაბული ფუძის — რმდ (მსავსი „რამიდა“, ან „არ-რამად“) გამრუდების საფუძველზე და შემოკლებული მნიშვნელობით. Hilāl არის ასტრონომიულად ახალი მთვარის შემდეგი დღე. სანამ ახალი თვის ახალი მთვარე გამოჩნდება მუსლიმს შეუძლია ჩვეულებრივად გამოთვალოს რამადანის დაწყების დღე. ყოველ წელს არის აზრთა სხვადასხვაობა, როგორ ან როდის იწყება რამადანი. ტრადიციული წარმოშობის მიხედვით — ადამიანს დედამიწის საწინააღმდეგო მხარეს არსებული ქვეყნებიდან შეუიარაღებელი თვალით უნდა დაენახა სავსე მთვარე. დიდი ხანი არაა ზოგიერთი მუსლიმი მიისწრაფვის გამოიყენოს ასტრონომიული გამოთვლები სისწორის დასადგენად. ვიკისაწყობში არის გვერდი თემაზე: რამადანი რამადანი — ენციკლოპედია ბრიტანიკა რამადანი — ესლამის ენციკლოპედია
თოთიბაძე (მრავალმნიშვნელოვანი)

საკუთარი სახელი თოთიბაძე შეიძლება აღნიშნავდეს: გოგი თოთიბაძე — ფერმწერი ზურაბ თოთიბაძე — ფერმწერი, გრაფიკოსი
ევორა

ევორა (პორტ. Évora; [ˈɛvuɾɐ]) – ქალაქი სამხრეთ-აღმოსავლეთ პორტუგალიაში. მდებარეობს ლისაბონიდან აღმოსავლეთით 120 კმ-ზე. 2001 წლის მონაცემებით ქალაქში ცხოვრობს 55 621 ადამიანი. ალტუ-ალენტეჟუს ისტორიული პროვინციის ცენტრი. ქალაქი დააარსეს ლუზიტანებმა და უწოდეს ებორა. 712 წელს ქალაქი დაიპყრეს მავრებმა, რომლებმაც ქალაქს ჟაბურო უწოდეს. ევორის გასანთავისუფლებლად პორტუგალიის პირველმა მეფემ აფონსო I დააარსა ავისის ორდენი. XV-XVI საუკუნეებში ავისის დინასტიის მეფეების მმართველობისას ევორაში ხშირად იმყოფებოდა სამეფო კარი. ეს პერიოდი ევორის ისტორიაში ცნობილია ოქროს საუკუნის სახელით. 1663-1665 წწ. ოკუპირებული იყო ესპანეთის მიერ. 1559-1759 წწ. ქალაქში მუშაობდა უნივერსიტეტი. XVIII საუკუნეში ქალაქის პოლიტიკური და კულტურული მნიშვნელობა დაეცა. ევორა წარმოადგენს ქალაქ-მუზეუმს და 1986 წლიდან ქალაქის ცენტრალური ნაწილი შეტანილია იუნესკოს მსოფლიო მემკვიდრეობის ძეგლების სიაში. არქიტექტურული ძეგლები: დიანას რომაული ტაძარი მეფე მანუელის სასახლე ეკლესია სე — აშენებულია 1280-1340 წწ. რომაულ-გოთიკურ სტილში. სანტა-კლარას მონასტერი სანტა-ბენტუ-დი-კაშტრიშის ეკლესია აგუა-დე-პრატის აკვედუკი სან-ბრაშის სამლოცველო სან-ფრანსისკუს ეკლესია ვასკო და გამას სასახლე ბასტუ – გრაფის სასახლე ჰერცოგ კადავალის სასახლე სხვა საინტერესო ადგილები: ევორის უნივერსიტეტი ევორის საქალქო მუზეუმი საეკლესიო ხელოვნების მუზეუმი ოფიციალური საიტი დაარქივებული 2012-10-22 საიტზე Wayback Machine. იუნესკოს მსოფლიო მემკვიდრეობის ძეგლი
პოლისი (მრავალმნიშვნელოვანი)

სიტყვა პოლისი პოლისი აღნიშნავდეს: პოლისი - ანტიკური სამოქალაქო საზოგადოება პოლისი - სადაზღვევო პოლისი
ალკობასის მონასტერი

სანტა-მარია დე ალკობასის მონასტერი (პორტ. Mosteiro de Santa Maria de Alcobaça) - ცისტერციანელების მონასტერი პორტუგალიის ქალაქ ალკობასაში. დაარსდა 1153 წელს პორტუგალიის პირველი მეფის აფონსო I მიერ და მთელი ორი საუკუნის მანძილზე გამოიყენებოდა მეფეთა დასაკრძალად. ეკლესია პირველი გოთიკური ნაგებობაა პორტუგალიაში. მონასტერი გაფართოვდა მანუელ I დროს, ხოლო ბაროკოს სტილში განახლდა XVIII საუკუნეში. ნაპოლეონის ომების დროს მონასტრის საუნჯე გაძარცვეს ფრანგებმა. 1989 წლიდან მონასტერი შეტანილია იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: ალკობასის მონასტერი Description of the Monastery of Alcobaça from UNESCO Photos of the Alcobaça Monastery Adrian Fletcher’s Paradoxplace Alcobaça Pages დაარქივებული 2007-01-21 საიტზე Wayback Machine. Site about Alcobaça (photos) დაარქივებული 2016-03-26 საიტზე Wayback Machine.
სინტრა

სინტრა (პორტ. Sintra; ['sĩtɾɐ]) – ქალაქი დასავლეთ პორტუგალიაში. მდებარეობს ლისაბონის რეგიონში. შედის დიდი ლისაბონის აგლომერაციაში. ლისაბონიდან დაშორებულია 23 კილომეტრით, ხოლო ევროპის უკიდურესი დასავლეთი წერტილიდან, როკის კონცხიდან — 18 კილომეტრით. ძველი ადმინისტარციული დაყოფით შედის ეშტრემადურის შემადგენლობაში. სინტრა და მისი შემოგარენი 1995 წლიდან შეტანილია იუნესკოს მსოფლიო მემკვიდრეობის ძეგლების სიაში. არქიტექტურული ძეგლები: სინტრის სასახლე პენის სასახლე მავრების ციხესიმაგრე კაპუცინების მონასტერი სინტრის სასახლე მავრების ციხესიმაგრე დროშა ციხესიმაგრეზე პენის სასახლე კაპუცინების მონასტერი მუნიციპალიტეტის ოფიციალური საიტი დაარქივებული 2011-08-07 საიტზე Wayback Machine.
სინტრის სასახლე

სინტრის სასახლე (პორტ. Palácio Nacional de Sintra) — შუა საუკუნეების სასახლე პორტუგალიის ქალაქ სინტრაში, სადაც XV საუკუნიდან XIX საუკუნის დასასრულამდე ცხოვრობდნენ პორტუგალიის მონარქები. სხვა ორ სასახლესთან ერთად შეტანილია იუნესკოს მსოფლიო მემკვიდრეობის ძეგლების სიაში. ჯერ კიდევ XII საუკუნეში სასახლის ადგილას მდებარეობდა მავრების მმართველების რეზიდენცია. შემონახული ნაგებობის დიდი ნაწილი აგებულია ჟუან I დროს. ნაგებობა მნიშვნელოვნად დაზარალდა 1755 წლის მიწისძვრის შედეგად. მსოფლიო მემკვიდრეობის ძეგლების სია ევროპაში ოფიციალური საიტი დაარქივებული 2010-12-23 საიტზე Wayback Machine. ვიკისაწყობში არის გვერდი თემაზე: სინტრის სასახლე
პენის სასახლე

პენის სასახლე (პორტ. Palácio Nacional da Pena) — სასახლე პორტუგალიაში. მდებარეობს ქალაქ სინტრის მახლობლად მაღალ კლდეზე. მთელი კომპლექსი მოიცავს 270 ჰა-ს. 1840 წლიდან სასახლე სამეფო საზაფხულო რეზიდენციაა. სასახლე ააგო პორტუგალიის დედოფალ მარია II მეუღლემ ბავარიის პრინცმა ფრანსისკო ანტონიო საქსენ-კობურგ-გოთამ. სასახლე სხვა ორ ობიექტთან ერთად შეტანილია იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: პენის სასახლე IPPAR - The Portuguese Architectonic Heritage Institute's page about the palace დაარქივებული 2009-12-19 საიტზე Wayback Machine. Sintra Parks About Pena დაარქივებული 2022-03-27 საიტზე Wayback Machine. Info about the Pena Palace on the Sintra Town Hall website დაარქივებული 2008-03-12 საიტზე Wayback Machine.
მავრების ციხესიმაგრე

მავრების ციხესიმაგრე (პორტ. Castelo dos Mouros) — ადრეული შუა საუკუნეების ციხესიმაგრე პორტუგალიაში. მდებარეობს ქალაქ სინტრის მახლობლად მაღალ კლდეზე. აგებულია მავრების მიერ პორტუგალიის დაპყრობის პერიოდში. ციხესიმაგრის კედლები კარგადაა შემონახული. სასახლე სხვა ორ ობიექტთან ერთად შეტანილია იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: მავრების ციხესიმაგრე |3=UNESCO - Cultural Landscape of Sintra
დინოზავრების პროვინციული პარკი

დინოზავრების პროვინციული პარკი (ინგლ. Dinosaur Provincial Park) — მდებარეობს კანადის დასავლეთ ნაწილის პროვინცია ალბერტაში. პარკიდან რამდენიმე კილომეტრში მდებარეობს პროვინციის უდიდესი ქალაქი კალგარი. დინოზავრების პროვინციული პარკი დაარსდა 1955 წელს, ხოლო 1979 წელს იუნესკომ ეს ტერიტორია მსოფლიო მემკვიდრეობად გამოაცხადა. პარკში არის უნიკალური ეკოსისტემა, ამ ტერიტორიის ფართობი დაახლოებით შეადგენს 74 კმ²-ს. პარკი მდებარეობს მდინარე რედ-დირის ხეობაში. აქ აღმოჩენილია ორმოცი სხვადასხვა სახეობის დინოზავრის ნამარხი. ამ ტერიტორიაზე აღმოჩენილი დინოზავრები მსოფლიოს სხვადასხვა მუზეუმშია გამოფენილი. იუნესკოს მსოფლიო მემკვიდრეობის ძეგლები კანადაში მსოფლიო მემკვიდრეობის ძეგლების სია ამერიკაში დინოზავრების პროვინციული პარკის ოფიციალური საიტი დაარქივებული 2010-01-10 საიტზე Wayback Machine. UNESCO World Heritage
1564

ვიკისაწყობში არის გვერდი თემაზე: 1564 1564 (ათას ხუთას სამოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის XVI საუკუნის მე-7 დეკადის მე-4 წელი. მთავარი სტატია: კატეგორია:დაბადებული 1564. 15 თებერვალი : გალილეო გალილეი — იტალიელი ფიზიკოსი, ასტრონომი და ფილოსოფოსი (გ. 1642) მთავარი სტატია: კატეგორია:გარდაცვლილი 1564. 18 თებერვალი : მიქელანჯელო - იტალიელი მოქანდაკე, მხატვარი (დ. 1475) კალვინი, ჟან - ფრანგი თეოლოგი (დ. 1509)
ცუგშპიცე

ცუგშპიცე (გერმ. Zugspitze) — გერმანიის უმაღლესი მწვერვალი ვეტერშტაინის ქედზე, ზღვის დონიდან 2962 მ სიმაღლეზე. მდებარეობს გარმიშ-პარტენკირხენიდან სამხრეთით. მის დასავლეთ მწვერვალზე გადის ავსტრიისა და გერმანიის საზღვარი. მთის სამხრეთით მთავრდება ცუგშპიცეს კარსტული პლატო, რომელიც მდიდარია მღვიმეებითა და გამოქვაბულებით. ცუგშპიცეს კალთებზე მდებარეობს სამი მყინვარი, რომელთაგან ორი გერმანიაში უდიდესია: ჩრდილოეთის შნეეფერნერი 30,7 ჰა ფართობით და ჰელენტალფერნერი 24,7 ჰა; გარდა ამისა, სამხრეთის შნეეფერნერი, რომლის ფართობიც 8,4 ჰექტარს შეადგენს. ცუგშპიცეზე პირველი ასვლა განხორციელდა 1820 წელს. ოფიციალური საიტი დაარქივებული 2016-11-05 საიტზე Wayback Machine. ცუგშპიცე — ინფორმაცია დაარქივებული 2016-03-05 საიტზე Wayback Machine.
ჩრდილოეთი რეგიონი (პორტუგალია)

ჩრდილოეთი რეგიონი (პორტ. Região Norte; [ʁɨʒiˈɐ̃w̃ ˈnɔɾtɨ]) — რეგიონი პორტუგალიის ჩრდილოეთით. ის არის მდიდარი მცენარეული საფარის, დიდი ისტორიის და კულტურული მემკვიდრეობის მქონე რეგიონი. მისი დედაქალაქია პორტო. 2007 წლის მონაცემებით მოსახლეობა შეადგენს 4,034,271 ადამიანს, ფართობი — 21,278 კვ.კმ-ს. შესაბამისად სიმჭიდროვეა 173 ად/კვ.კმ. ჩრდილოეთი რეგიონი გამოირჩევა სხვა რეგიონებისგან კულტურული მრავალფეროვნებით, მიუხედავად ძლიერი ერთიანი პორტუგალიური იდენტობის განცდისა ამ რეგიონის ქალაქები ისტორიულად ერთმანეთისგან განსხვავდება თავისი კულტურით. რეგიონი დასახლებული იყო პრეისტორიული ხანიდან. კოას ხეობაში არის პრეისტორიული კლდეზე ნახატები. ისტორიულად აქ სამხრეთ გალისიური სამეფოები იყო, რომლებიც XI საუკუნეში ჩამოყალიბდა როგორც ნაწილი გაერთიანებული გალისიის და ლეონის სამეფოსი. მას ეწოდა პორტუგალიის საგრაფო. აქედან იყო პორტუგალიელების პირველი მეფეც — აფონსო I დიდი. იგი დაიბადა XII საუკუნის დასაწყისში, მან სამეფო სამხრეთით გააფართოვა რომელიც ითვლება რეკონკისტას ერთ-ერთ ყველაზე საგმირო საქმედ. წარულის მემკვიდრეობა ჩანს ყველგან. რეგიონში უამრავ შენობას ამშვენებს გერბები. რეგიონის სამზარეულო არის განთქმული და მრავალფეროვანი — მსუბუქი და მდიდრული თეთრი ღვინოებით. ასევე ხელით შესრულებული ნაქარგებით. რეგიონში გადის ქვეყნის ყველაზე გრძელი სამანქანო გზა (A1, ლისაბონიდან პორტომდე) რომელიც გაივლის ბრაგას (A3), კოსტა-ვერდეს გულს. ზღვის სანაპიროს გაყოლებით, ვილა-დუ-კონდედან ვალენსიამდე. გზა გადის მშვენიერი პლაჟების, ზღვისპირა გამაჯანსაღბელი კურორტების და ღირსშესანიშნავი სოფლების (ისეთი როგორებიცაა კამინა და ვილა-ნოვა-დე-კარვეირა), გასწვრივ. რეგიონში არის ბევრი ბუნებრივი პარკები და მთის ქედები: პენედა-გარეს პარკი, მონტეშინოს პარკი, ალვაოს პარკი და ორი მსოფლიო მემკვიდრეობის ძეგლი: ალტუ-დორუს ღვინის რეგიონი და პრეისტორიული კედლის ნახატები კოას ხეობაში. რეგიონში მდინარეები, ჩანჩქერები, ვენახები და ნაყოფიერი მიწები ქმნიან მშვენიერ ურბანულ ცენტრებს. ალტუ-ტრაზ-უშ-მონტეში ავე კავადუ დოურუ ენტრე-დოურუ-ი-ვოუგა გრანდე-პორტო მინუ-ლიმა ტამეგა
გროს-მორნის ეროვნული პარკი

გროს-მორნის ეროვნული პარკი (ინგლ. Gros Morne National Park) — მდებარეობს კანადის აღმოსავლეთ ნაწილში, კუნძულ ნიუფაუნდლენდის სანაპირო ზოლში. ეროვნული პარკის ფართობი შეადგენს 1 805 კმ²-ს და ის სიდიდით მეორეა ატლანტიკურ კანადაში. პარკის ტერიტორიაზე არის კუნძულის მეორე უდიდესი მთა. სწორედ ნიუფაუნდლენდის ამ ნაწილში მდებარეობს აპალაჩის მთები. გროს-მორნის ეროვნული პარკი დაარსდა 1973 წელს, 1987 წელს იუნესკომ ეს ტერიტორია მსოფლიო მემკვიდრეობად გამოაცხადა. გროს-მორნი ცნობილია თავისი მრავალფეროვანი ლანდშაფტით. იუნესკოს მსოფლიო მემკვიდრეობის ძეგლები კანადაში მსოფლიო მემკვიდრეობის ძეგლების სია ამერიკაში Gros Morne: A Cultural History დაარქივებული 2004-06-04 საიტზე Wayback Machine. Park web site დაარქივებული 2008-10-12 საიტზე Wayback Machine. Park webpage at Worldheritagesite.org დაარქივებული 2006-08-28 საიტზე Wayback Machine. UNESCO WHS Gros Morne National Park Town of Woody Point დაარქივებული 2017-02-11 საიტზე Wayback Machine.
წინასწარმეტყველები ისლამში

წინასწარმეტყველები (არაბ. نبي‎‎) (ფეიღამბრები) არიან ისლამში მოხსენიებულნი , ისევე როგორც სხვა აბრაამისეულ რელიგიების წმინდა წიგნებში. ყურანში სულ 25 წინასწარმეტყველი გვხვდება. ხოლო წმინდა ჰადისებში მათი რაოდენობა 1000–ს აჭარბებს ადამი, იდრისი (ენოჰი)–მოციქული, მესენჯერი ნუჰი (ნოე),–მოციქული, მესენჯერი ჰუდი–მესენჯერი სალეჰი–მესენჯერი იბრაჰიმი (აბრაამი),–მოციქული, მესენჯერი, იმამი ლუტი –მესენჯერი მესენჯერი ისმაილი (ისმაელი), –მოციქული, მესენჯერი, იმამი იაყუბი (იაკობი), –მოციქული, იმამი ისჰაყი (ისააკი), –მოციქული, იუსუფი (იოსები)–მოციქული, აიუბი (იობი)–მოციქული, შუაბი (შუები) –მესენჯერი მუსა (მოსე), –მოციქული, მესენჯერი ჰარუნი (აარუნი)–მოციქული, მესენჯერი დავუდი (დავითი) ,–მოციქული, ზაბური სულაიმანი (სოლომონი), –მოციქული, ელიასი (ელია)–მოციქული, მესენჯერი ალ–იასა –მოციქული, იუნუსი (იოანი)––მოციქული, მესენჯერი ზულ–ქიფლი (ეზეკილი)– ზაქარია (ზაქარია)–მოციქული, ისა(იესო ) (თუმცა მას არ თვლიან ღვთის ძედ და შესაბამისად არც წმიდა მარიამს - ღვთისმშობლად),–მოციქული, მესენჯერი, მესია ინჯილი მუჰამედი.–მოციქული, მესენჯერი ყურანი ისლამის მიხედვით, იუდეველებმა და ქრისტიანებმა გაამრუდეს მათ მიერ ნაქადაგები ჭეშმარიტება, ამიტომ ღმერთმა მუჰამედი გამოაგზავნა ამ ჭეშმარიტების აღსადგენად და ხალხების სწორ გზაზე დასაყენებლად. მუსლიმანს ჯერა, რომ ყოველმა წინასწარმეტყველმა მოიტანა ერთი და იგივე მესიჯი(შეტყობინება). მათ თავის განკუთვნილ დროში ხალხს მიუთითეს თუ როგორ უნდა ეცხოვრათ და ელოცათ ღმერთისთვის. რესურსი ისლამის შესახებ დაარქივებული 2010-01-16 საიტზე Wayback Machine.
კლუანის ეროვნული პარკი

კლუანის ეროვნული პარკი (ინგლ. Kluane National Park and Reserve, ფრანგ. Parc national et réserve de parc national de Kluane)  — მდებარეობს კანადის დასავლეთ ნაწილში, იუკონის ტერიტორიის, ბრიტანეთის კოლუმბიის და ალასკის ადმინისტრაციულ საზღვარზე. კლაუნის ეროვნული პარკის ფართობი შეადგენს 22 ათას კმ²-ს. აქ მდებარეობს კანადის უმაღლესი მწვერვალი ლოგანი (5,959 მ), პარკის ტერიტორიის უდიდესი ნაწილი მთიან რელიეფს უკავია. დაცული ტერიტორია შეიქმნა 1976 წელს. კლუანის ეროვნული პარკი შესულია იუნესკოს მსოფლიო მემკვიდრეობის ძეგლთა სიაში. იუნესკოს მსოფლიო მემკვიდრეობის ძეგლები კანადაში მსოფლიო მემკვიდრეობის ძეგლების სია ამერიკაში Parks Canada website for Kluane NP დაარქივებული 2005-05-11 საიტზე Wayback Machine. World Heritage site Kluane — a National Film Board of Canada documentary - Kluane a Pbase Gallery - Champagne and Aishihik First Nations - Kluane First Nation ვიკისაწყობში არის გვერდი თემაზე: კლუანის ეროვნული პარკი
Invision Community

Invision Community ( ადრე IPS Community Suite, Invision Power Board (მოკლედ IPS, IP.Suite ან IP Board) — ფორუმის ძრავა, შექმნილი კომპანია Invision Power Services-ის მიერ. დაწერილია PHP ენაზე და მონაცემთა ბაზად იყენებს MySQL-ს. აგრეთვე აქვს სხვა მონაცემთა ბაზის მხარდაჭერა. Invision Power Board არის მსოფლიოში ფორუმის ერთ-ერთო ყველაზე პოპულარული და ფართოდ გამოყენებადი ფასიანი ძრავა. აქვს უფასო და ფასიანი დიზაინებისა და ჩანართების მხარდაჭერა. Invision Power Board დაარქივებული 2012-02-11 საიტზე Wayback Machine. - ინფორმაცია და დეტალები ↑ Release Notes. ციტირების თარიღი: 23 აგვისტო 2023.
557

ვიკისაწყობში არის გვერდი თემაზე: 557 557 (ხუთას ორმოცდაჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის VI საუკუნის მე-6 დეკადის მე-7 წელი. იუვენ ხუ დასავლეთ ვეის იმპერატორს გუნ-დის აიძულებს საიმპერატორო ტახტის იუვენ ძუესთვის დათმობას და ამით ჩრდილოეთ ჯოუს დინასტიას აფუძნებს. დასავლეთი ვეი არსებობას წყვეტს. მთავარი სტატია: კატეგორია:დაბადებული 557. ოუიან სიუნი — კონფუციანელი მეცნიერი, კალიგრაფი (გ. 641) მთავარი სტატია: კატეგორია:გარდაცვლილი 557. გუნ-დი — დასავლეთ ვეის იმპერატორი (დ. 537)
558

ვიკისაწყობში არის გვერდი თემაზე: 558 558 (ხუთას ორმოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის VI საუკუნის მე-6 დეკადის მე-8 წელი. 7 მაისი : კონსტატინოპოლში აია-სოფიას გუმბათი ჩამოინგრა. იუსტინიანე I-ის ბრძანებით დაუყოვნებლივ იწყებენ მის მშენებლობას. 23 დეკემბერი : გარდაიცვალა ფრანკების მეფე ხილდებერტ I. მთავარი სტატია: კატეგორია:დაბადებული 558. მთავარი სტატია: კატეგორია:გარდაცვლილი 558. 13 მაისი: იოანე მდუმარე — მართლმადიდებელი ეკლესიის წმინდანი (დ. 454) 23 დეკემბერი: ხილდებერტ I — ფრანკების მეფე (დ. 497)
ემილი ოსმენტი

ემილი ჯორდან ოსმენტი (ინგლ. Emily Jordan Osment; დ. 10 მარტი, 1992, ლოს-ანჯელესი, კალიფორნია) — ამერიკელი მომღერალი, მსახიობი და კომპოზიტორია, რომელმაც სახელი გაითქვა დისნეის სერიალ ჰანა მონტანას შემდეგ, სადაც ჰანას საუკეთესო მეგობარ ლილის როლზე 2006 წელს დაამტკიცეს. ემილიმ პირველი როლი 7 წლის ასაკში შეასრულა, ფილმში «The Secret Life of Girls» (1999). ემილი დაიბადა ლოს-ანჯელესში, სადაც მისი ოჯახი ჯერ კიდევ ცხოვრობს. მისი მამა არის მსახიობი მაიკლ იუჯინ ოსმენტი და დედა- ტერეზა ოსმენტი (ინგლისურის ენის მასწავლებელი), ხოლო მისი უფროსი ძმა - ასევე მსახიობი ჰეილი ჯოელ ოსმენტი, რომელსაც ოსკარის ნომინაციაც კი ჰქონდა. ემილი ოსმენტის კარიერა დაიწყო 1998 წელს, როდესაც მან მონაწილეობა მიიღო რეკლამაში « flower» გზავნილების კომპანია FTD -ში , ამის შემდეგ კი კიდევ ბევრ რეკლამაში მიიღო მონაწილეობა, ემილიმ პირველი როლი 7 წლის ასაკში შეასრულა, ფილმში «The Secret Life of Girls» (1999), ამავე წელს ითამაშა ფილმში «Sarah, Plain and Tall: Winter's End».ამის შემდეგ გამოჩნდა სხვადასხვა სატელევიზიო შოუებში, მაგალითად:მეგობრები. 2002 წელს ფილმში შპიონი ბავშვები 2.2008 წელს ფილმში «Soccer Mom»/ფეხბურთის დედიკო". 2008 წლის აპრილში ჯურნალებმა «Parade»-მ და ფორბსმა დაასახელეს პირველ ადგილზე ყველაზე ცხელ ბავშვ ვარსკვლავებში. 2009 წელს მთავარი როლი შეასრულა ფილმში «Dadnapped». 2006-2010 წლებში დისნეის სერიალ ჰანა მონტანაში ლილის როლი. 2009 წელს იგივე როლი შეასრულა ფილმ ჰანა მონტანაში. ემილიმ პირველად იმღერა ბილი რეი საირუსთან ერთად,ბილი რეი საირუსის სიმღერა «You've Got a Friend».ასევე ჩაწერა სიმღერა სახელწოდებით «I Don't Think About It».მან პირველი ალბომი გამოუშვა 2009 წლის 26 ოქტომბერს სახელწოდებით-«All The Right Wrongs»,ხოლო მეორე 2010 წლის 5 ოქტომბერს -«Fight or Flight». 2010: Fight or Flight 2009: 'All The Right Wrongs ვიკისაწყობში არის გვერდი თემაზე: ემილი ოსმენტი ოფიციალური საიტი ემილი ოსმენტი კინოფილმების ინტერნეტ-მონაცემთა ბაზაში
კრიპტოგრაფიული პროტოკოლი

კრიპტოგრაფიული პროტოკოლი წარმოადგენს აბსტრაქტულ ან კონკრეტულ პროტოკოლს, რომელიც განახორციელებს უსაფრთხოებასთან დაკავშირებულ ფუნქციებს და იყენებს კრიპტოგრაფიულ მეთოდებს. პროტოკოლი ცალსახად განსაზღვრავს, რომელი კრიპტოგრაფიული ალგორითმები, როგორ და რა მიმდევრობით უნდა იქნას გამოყენებული მოცემული ამოცანის რეალიზებისათვის. კრიპტოგრაფიული პროტოკოლები ფართოდ გამოიყენება პროგრამულ დონეზე დაცული კომუნიკაციებისათვის და შემდეგი ასპექტებიდან მინიმუმს მაინც მოიცავს: გასაღების ურთიერთშეთანხმება აუთენტიფიკაცია სიმეტრიული შიფრაცია და შეტყობინების მთლიანობის შემოწმების უზრუნველყოფა პროგრამულ დონეზე მონაცემების გაცვლის უზრუნველყოფა უარყოფისგან დაცვის მექანიზმები მაგ. Transport Layer Security წარმოადგენს კრიპტოგრაფიულ პროტოკოლს, რომელიც გამოიყენება დაცული ვებ-კომუნიკაციისათვის. აქვს აუთენტიფიკაციის და გასაღების გაცვლის მექანიზმები, იყენებს სიმეტრიულ შიფრაციას, უზრუნველყოფს მონაცემების გაცვლას პროგრამულ დონეზე. არსებობს ბევრი სხვა კრიპტოგრაფიული პროტოკოლებიც, რომლებიც ასევე რამდენიმე ურთიერთდამოკიდებული ეტაპებისგან შედგება. ხშირად ეს ეტაპები ასევე მოიხსენიება, როგორც დამოუკიდებელი პროტოკოლები, მაგ. ერთ-ერთი გასაღების გაცვლის პროტოკოლი - დიფი-ჰელმანის ალგორითმი კრიპტოგრაფიული პროტოკოლები ხშირად სცდება თავის პირდაპირი დანიშნულების სფეროს, მონაცემთა უსაფრთხოების უზრუნველყოფას, და გამოიყენება ისეთ სფეროებში, სადაც მაგ. საჭირო ხდება რაიმე ინფორმაციის დამუშავება-გამოყენება, თვით ამ ინფორმაციის არსის გამჟღავნების გარეშე. მაგ: ბრმა ხელმოწერის პროტოკოლი - ინფორმაცის ნამდვილობის დადასტურება, თვით ამ ინფორმაციის ფლობის გარეშე. ციფრული დროის ფიქსირების პროტოკოლი - ინფორმაციის არსებობის დადასტურება კონკრეტული დროის მომენტისათვის. ფარული გამოთვლების პროტოკოლი - გამოიყენება კონფიდენციალურ ინფორმაციაზე სხვადასხვა გამოთვლების ჩასატარებლად უარყოფისგან დაცული ხელმოწერის პროტოკოლი - ინფორმაციის ხელმომწერი მომავალში ვერ შეძლებს მის მიერ ხელმოწერის ფაქტის უარყოფას უარყოფადი შიფრაცის პროტოკოლი - შიფრაციის პროტოკოლი, როდესაც ბოროტგანმზრახველი პრინციპულად ვერ ადასტურებს შიფროტექსტის საფარქვეშ რაიმე ღია ტექსტის არსებობას და ა.შ. Internet Key Exchange IPsec Kerberos Point to Point Protocol კრიპტოგრაფია გასაღები გასაღების გაცვლის პროტოკოლები ↑ მაგალითად, საშუალო ხელფასის გამოსათვლელად, როდესაც კონკრეტული ხელფასები საიდუმლოდ რჩება
559

ვიკისაწყობში არის გვერდი თემაზე: 559 559 (ხუთას ორმოცდაცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის VI საუკუნის მე-6 დეკადის მე-9 წელი. ჰუნებისა და ველისარიუსის ბრძოლა კონსტანტინოპოლისათვის. ჰუნების მარცხი. მთავარი სტატია: კატეგორია:დაბადებული 559. მთავარი სტატია: კატეგორია:გარდაცვლილი 559.